Ceglédi Közös Önkormányzati Hivatal

Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Iktatószám: 41338/2024. Tárgy: 2025. évi belső ellenőrzési terv

Előterjesztő Stratégiai belső ellenőrzési terv

dr. Diósgyőri Gitta - címzetes főjegyző 2025-2028.

Szakmai előterjesztő: Steiger Rita - belső ell. vezető

**ELŐTERJESZTÉS**

**Cegléd Város Német Nemzetiségi Önkormányzata**

**Képviselő-testületi ülésére**

Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (Bkr.) előírásai alapján a nemzetiségi önkormányzatnál a jegyző kialakítja és működteti a belső kontrollrendszert, melynek része a belső ellenőrzés.

A Bkr.-ben foglaltak szerint, a belső ellenőrzés - kockázatelemzés alapján - négy évre szóló stratégiai tervet és éves belső ellenőrzési tervet készít.

Cegléd Város Német Nemzetiségi Önkormányzatának belső ellenőrzési stratégia terve 2025-2028. közötti időszakra határozza meg a belső ellenőrzés stratégiai irányelveit.

A belső ellenőrzés az éves ellenőrzési terv készítésénél figyelembe veszi a kockázatelemzés alapján felállított prioritásokat és a belső ellenőrzés rendelkezésére álló erőforrásokat. Az éves ellenőrzési tervet a Képviselő-testület a tárgyévet megelőző évben december 31-ig fogadja el.

Fent leírtak alapján, Cegléd Város Német Nemzetiségi Önkormányzatának 2025-2028. időszakra szóló Belső Ellenőrzési Stratégiai Tervet és a 2025. évi Belső Ellenőrzési Tervet az előterjesztéshez csatolt anyagban foglaltak szerint terjesztem a Tisztelt Képviselő-testület elé.

**Az előterjesztés nyílt ülésen tárgyalható, egyszerű szavazati arányt igényel.**

**Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.**

Cegléd, 2024. december 02.

Dr. Diósgyőri Gitta

címzetes főjegyző

**Határozati javaslat**

Cegléd Város Német Nemzetiségi Önkormányzatának Képviselő-testülete

1. Elfogadja a Belső Ellenőrzési Stratégiai Tervet 2025-2028. időszakra.
2. Elfogadja a 2025. évi Belső Ellenőrzési Tervet.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Diósgyőri Gitta címzetes főjegyző